Panserskonnerten «Absalon»

Utviklingen av kanonbåten

Den åredrevne kanonbåten som hadde beskjeden seilføring, ble videreutviklet etter innføringen av dampmaskineri til manøverdyktige kystnære kanonbåter først med hjuldrift, senere propelldrift, bestykket med store kanoner. De nye skruekanonbåtene som overtok i 1850-årene, hadde vanligvis et deplasement på 200 til 500 tonn, men med tung bestykning i forhold til størrelsen som et forsvarsvåpen som kunne operere på grunne vann og på elver. Som angrepsvåpen hadde skruekanonbåtene bevist deres verdi mot fiendtlige befestninger.
Den tidligere holstenske kanonbåten «Von der Tann», bygget i Holstein, ble overtatt av den danske marinen som allerede hadde fått åtte hjuldampskiper i årene mellom 1841 og 1849 for en rekke ulike oppdrag, også som kystnære patruljefartøyer med en bestykning ofte på en bombekanon og mindre forladekanoner. Den tyske skruekanonbåten vakte oppsikt med propellen istedenfor skovlhjuler. Danskene konstruerte den første skruekanonbåten med «Von der Tann» som utgangspunktet på Orlogsværftet, København i 1857 for å erstatte de eldre hjuldampskipene. Totalt 7 skruekanonbåter var bygget og sjøsatt på Orlogsværftet i 1857 til 1862.
I 1859 begynte den franske marinen byggingen av verdens første havgående panserskipet «La Gloire», og Storbritannia fulgte opp med det større panserskipet «Warrior» med jernskrog i det neste året, 1860. Den danske marinen var ikke seine med skaffe seg pansrede krigsskip, og bestilte i 1861 to pansrede kanonbåter på mer enn 500 tonn på det samme verftet som hadde bygget krigsskipet «Warrior». Som de danske kanonbåtene skulle disse ha en kystforsvarsrolle for å yte støtte til den danske hæren for det nasjonale forsvaret.
De to pansrede kanonbåtene hadde blitt forstørret og deretter utstyrt med et vannlinjepanser på 64 mm tykkelse, at en ny betegnelse ble tatt i bruk basert på riggingen; «panserskonnert», «skrueskonnert» eller bare «skonnert».

Absalon

Panserskonnerten ble levert den 24. juni 1862 fra skipsverftet Thames Ironworks til den danske marineflåten som det første panserfartøyet i et skandinavisk land i historien. Senere på sommeren det samme året kom søsterskipet «Esbern Snare».
Panserbeskyttelsen som bestod av et vannlinjepanser på opptil 64 mm i tykkelse skulle være en sikringsforanstaltning mot sprenggranater fremfor kalde (massive) prosjektiler. Det ble montert tre svære skytser satt på en skyveinnretning ved bruk av skinner for at det skal være mulig å svinge til begge sider fra senterlinjen på skipet. Bestykningen bestod av 1 stk 60 pund (20,5 cm) glattboret forladekanon for sprenggranater og to stykker 18 pund (14 cm) riflede forladekanoner fram til 1868, etterpå ble den glattborede kanonen erstattet med en andre riflede forladekanon.
I 1864 ble panserskonnertene klassifisert på nytt som «skrueskonnerter» eller bare «skonnerter», ble dermed et av de meste benyttede skipene i den danske marinen for en rekke ulike oppdrag, f.eks som tropptransportfartøy, isbryter og postfraktskip. Fra 1885 ble skipet klassifisert som krysser av tredje klasse med en ny bestykning på 2 stykker 12 cm kanoner, 2 stykker 87 mm kanoner og fire mindre maskinkanoner, alle var riflede bakladeskyts. Fire år senere ble skipet tatt i bruk som et skoleskip for utdanning i lett artilleri. Som et skoleskip ble bestykningen tatt bort og erstattet med 1 stk 57 mm og 2 stk 37 mm kanoner.
Fra 17. august 1896 var skipet «Absalon» offisielt klassifisert som skoleskip i den danske marinen fram til det ble tatt ut av tjenesten 14. mai 1908. I det samme året ble skipet solgt for opphugning til det nederlandske firmaet Pas & Co. i Zonen, Rotterdam.